

Številka: 900-1/22-21

Datum: 08.02.2024

**Z A P I S N I K**

1. redne seje Sveta Krajevne skupnosti Solkan, ki je bila v četrtek, 1. februarja,2024 v Domu KS Solkan, Trg J. Srebrniča 7, s pričetkom ob 18. uri

Sejo je vodila predsednica Ksenija Brumat.

Na seji so bili prisotni: Branko Belingar, Ksenija Brumat, Tomaž Černe, Dejan Makarovič, Emil Bašin, David Podgornik, Vidojka Harej, Andrejka Prijon in Boštjan Koršič.

Neopravičeno odsoten je Vasja Medvešček, opravičeno odsoten Jernej Vidmar Bašin.

**D n e v n i r e d :**

1. Pregled in potrditev zapisnika 11. redne seje
2. Poročila o delu komisij za leto 2023
3. Proračun KS Solkan za leti 2024 in 2025
4. Potrditev ugotovitvenega sklepa Mestne občine Nova Gorica o sprejetju proračuna za

leti 2024 in 2025

1. Priprava kulturnega praznika 2024
2. Razno

**Ad1**

Pregleda se realizacijo sklepov iz prejšnje seje in ugotovi, da so vsi sklepi pretekle seje realizirani. Zapisnik 11. redne seje Sveta KS Solkan je soglasno potrjen.

**Ad2**

Poročila o svojem delu v letu 2023 so oddale naslednje komisije: Komisija za ekologijo, Komisija za prireditve, Komisija za socialne zadeve, Komisija za upravljanje pokopališča, Komisija za EPK ter Komisija za investicije. Tomaž Černe je podal pripombo, da se lahko po zapisnikih pregleda delo posameznih komisij in da ni potrebe po vsakoletnem poročanju ter da se o delu poroča konec mandata. Predsednica poudari, da se poročila potrebuje pri sestavljanju letnega poročila o delu Krajevne skupnosti in zaprosi še ostale komisije, da do naslednje seje pripravijo poročila.

**Ad3**

Predsednica predstavi sprejet proračun Mestne občine Nova Gorica za leti 2024 in 2025 za Krajevno skupnost Solkan. Svetniki se osredotočijo predvsem na investicije v letu 2024.

SKLEP: Boštjan Koršič pridobi ponudbo za razdelitev števca za vodo, Branko Belingar pridobi ponudbe za zamenjavo oken, vse na objektu c. IX. Korpusa 46, kjer se prostori dajejo v najem. Branko Belingar in Boštjan Koršič pridobita ponudbo za dokončanje objekta Karavla – južna stran.

**Ad4:**

Na podlagi sprejetega proračuna svetniki soglasno potrdijo ugotovitveni sklep Mestne občine Nova Gorica o sprejetju proračuna za leti 2024 in 2025.

**Ad5**

Vidojka Harej predstavi predlog praznovanja kulturnega praznika v sodelovanju s Kulturnim društvom Slavec, ki bo 8.2.2024 ob 18. uri v dvorani na Karavli.

SKLEP: Krajevna skupnost omogoči ozvočenje ter prispeva 150,00 eur za pogostitev.

**Ad6**

® Drevo pred bifejem Karavla, ki s koreninami ogroža tudi dvorano in privzdiguje tlak,

je potrebno odstraniti. Na Hortikulturno komisijo pri Mestni občini Nova Gorica je bila že poslana pobuda, vendar ni bilo nobenega odgovora.

SKLEP: Pobuda se ponovno pošlje na Mestno občino Nova Gorica.

® Predsednik inventurne komisije Branko Belingar predstavi rezultat popisa osnovnih

sredstev in predlaga odpis določenih osnovnih sredstev

SKLEP: Svetniki sprejmejo poročilo o popisu osnovnih sredstev in sprejmejo sklep o odpisu.

® Predsednica predstavi sestanek s podjetniki v poslovni coni Solkan, ki so Krajevno

skupnost želeli seznaniti s problemom parkiranja.

® Predsednica prisotne seznani s sestankom z Univerzo v Novi Gorici, Namen sestanka

je bil vključitev v partnerstvo in dolgoročno sodelovanje z UNG. Svetniki so soglasni, da se vstopi v partnerstvo z UNG.

® Predsednica pove, da je bil v Domu KS Solkan sestanek z Mestno občino Nova Gorica

in Župnijo Solkan glede prodaje dela pokopališča, ki je še vedno v lasti Župnije ter da se postopki odvijajo dalje.

® Predsednica poroča tudi o sestanku z direktorico Goriške knjižnice, ki je predlagala, da

bi se knjižnica iz zgornjih prostorov preselila v spodnje prostore zaradi prostorske stiske. Svetniki ugotavljajo, da je to nemogoče, saj so v prostorih najemniki, poleg tega pa se je velika sejna soba uredila v večnamenski prostor.

® Glede onesnaženja okolice marketa Mercator v Solkanu so se telefonsko oglasili iz

marketa Mercator ter pojasnili, da se glede lastništva zemljišča, kjer je postavljen eko otok, še vedno dogovarjajo in da nimajo nobenih novih informacij.

SKLEP: Na Mestno občino Nova Gorica se ponovno pošlje zahtevo za ureditev onesnaženosti pri marketu.

® Iz Mladinskega centra Nova Gorica je na KS Solkan prišla prošnja za oddajo plošče na

Kotalkališču v najem na pustni torek v slučaju dežja.

SKLEP: Plošče se zaradi tehničnih ovir ne odda.

® Krajanka je poslala dopis na Krajevno skupnost, ker jo skrbi problem odvoza

odpadnega materiala in nevarnih odpadkov pri urejanju podhoda pri Železniški postaji.

Pravi, da sta dva predstavnika podjetja KOLEKTOR popisovala škodo na objektih po Solkanu. Skrbi jo, da bi zaradi prevozov in tresljajev, ki jih kamioni povzročajo, ogrozilo tudi bivanje. Predlaga tudi, da bi se odvozi odvijali po Lavričevi ulici, kjer so hiše bolj oddaljene od cestišče. Ker Krajevna skupnost o teh odvozih ni bila posebej seznanjena, svetniki sprejmejo

SKLEP: Na Mestno občino Nova Gorica in na Upravno enoto se pošlje prošnjo za vpogled v projektno dokumentacijo navedenih del, predvsem v način in pot odvoza odpadkov po Solkanu.

© Branko Belingar omeni, da bi morali razmisliti participativni proračun. Tomaž Černe

poudari, da je potrebno za razpis pridobiti podporo krajanov.

SKLEP: Do naslednje seje se pripravijo predlogi investicij za participativni proračun.

© Emil Bašin prisotne seznani, da v Kamnolomu potekajo dela tudi po 8 uri.

SKLEP: Emil pripravi dopis za Salonit Kamnolomi s prošnjo za pojasnila.

© Marko Černe, najemnik teniških igrišč, je na Krajevno skupnost poslal pobudo, da bi v

ŠRC Žogica na odsluženem košarkarskem igrišču postavil igrišče za padel. S poslovnim partnerjem bi postavili montažno pokrito dvorano. Lastnik zemljišča SENG pobudo pozdravlja.

SKLEP: Krajevna skupnost Solkan se s postavitvijo strinja, v kolikor se lastnik zemljišča strinja in je pridobljena vsa potrebna dokumentacija.

© Krajanu, ki se je na Krajevno skupnost že večkrat pritožil za škodo, ki mu jo povzroča

Komunala d.d. pri odvozu smeti svetniki sprejmejo

SKLEP: Krajanu se pošlje veljaven Odlok o izvajanju komunalne službe v Mestni občini Nova Gorica in obvesti, da Krajevna skupnost ni naročnik odvoza odpadkov ampak je to Mestna občina Nova Gorica in izbran koncesionar Komunala d.d..

© Tomaž Černe predlaga obnovitev table izgnancem v Solkanu.

SKLEP: Svetniki se strinjajo in predlagajo, da Tomaž Černe pridobi soglasja za obnovitev.

© Andrejka Prijon seznani o pripravi na srečanje starejših, ki bo 14.3.2024 v dvorani na Karavli. V časopisu je bila objavljena prijavnica. Tomaž Černe predlaga, da se skliče sestanek z vsemi, ki bodo sodelovali pri pripravi, posebej, kjer se razdeli naloge in pripravi potek praznovanja.

V obdobju od zadnje seje so bile izdane naslednje naročilnice:

* LATAN d.o.o.: izdelava inf. table »Kalonca«
* Saša Golob s.p.: pogostitev ob otvoritvi »Kalonce«
* Marko Lutman s.p.: letna naročilnica čist.materiala za leto 2024
* EP Evropapir d.o.o.; letna naročilnica za pisarniški material za leto 2024
* Cobit d.o.o.: Letna naročilnica za vzdrževanje programov POKOPALIŠČE

Seja je bila zaključena ob 20.18

Zapisala:

Vilma Ninin

Predsednica Sveta KS Solkan

Ksenija Brumat